|  |
| --- |
| Tupac Shakur |
|  |
| Biografija |
| Pilnas vardas | Lesane Parish Crooks |
| Dar žinomas | 2Pac, Makaveli, Pac, MC New York |
| Gimė | 1971 m. birželio 16 d.Niujorkas, JAV |
| Kilmė | Los Andželas, Kalifornija, JAV |
| Mirė | 1996 m. rugsėjo 13 d. (25 metai)Las Vegasas, Nevada, JAV |
| Žanrai | repas **·** hiphopas **·** gangsterių repas |
| Veikla | Repo muzikos atlikėjas, aktorius, prodiuseris, poetas, scenaristas, aktyvistas |
| Aktyvumo metai | 1990 – 1996 |
| Įrašų kompanija | Interscope, Out Da Gutta, Death Row, Outtlaw Makaveli, Amaru |
| Susijusi veikla | Outlawz, Thug Life, Digital Underground, Biggie smalls, Mike tyson, Suge Knight, Snoop dogg, Dr. Dre, Kurupt |
| Svetainė | www.2pac.com |

**Tupac (2Pac) Amaru Shakur** (tikrasis vardas ir pavardė **Lesane Parish Crooks**; 1971 m. birželio 16 d. – 1996 m. rugsėjo 13 d.) – JAV repo ir hip-hopo atlikėjas, vienas garsiausių, populiariausių reperių pasaulyje, taip pat aktorius bei poetas.

Biografija
----------

### Vaikystė

Tupac'as žinomais tokiais sceniniais vardais, kaip 2pac, Makaveli arba paprasčiausiai Pac, buvo žymus Amerikos atlikėjas, pagarsėjęs savo Rap’o muzika, vaidmenimis įvairiuose filmuose bei savo visuomenine veikla kovoje prieš rasizmą, bei juodaodžių moterų lygiomis teisėmis. Jis pateko į Pasaulio įrašų Gineso knygą, kaip geriausiai savo įrašus parduodančiu Hip-hopo atlikėju, vyru, visame pasaulyje pardavusiu daugiau kaip 70 milijonų įrašų, vien tik Jungtinėse valstijose – daugiau kaip 44 milijonus. 2Pac’as savo dainos žodžius rašydavo iš savo patirties, dažniausiai tai būdavo iš jo vaikystės, ten jam teko susidurti su rasizmo problemomis, jis gyveno žiauriame ir pavojingame vargšų rajone, vadinamame "ghetto".

12-os metų 2Pac’as vaidino viename iš Harlemo teatrų, spektaklyje „A Raisin in the Sun". 2Pac’as sakė: „Nemėgau savo tuometinio gyvenimo ir supratau, kad tik pradėjęs vaidinti galiu tapti kažkuo kitu, gyventi kitokį gyvenimą".

1986 metais 2Pac’o draugas žaisdamas su ginklu netyčia persišovė. Sukrėstas 2Pac’as parašė pirmąjį repo tekstą. Jis buvo apie ginklų kontrolę.

### Dabartiniai metai

2012 metais Snoop Dogg ir Dr. Dre koncerto metu pasirodė 2Pac'o holograma. Jis sudainavo prieš mirtį įrašytą dainą su Snoop Dogg'u "2 Of Americas Most Wanted".

### Muzikinė karjera

1990 metai – 2Pac’o karjeros pradžia. 1990 m. 2Pac’as pradėjo kaip šokėjas ir antraplanis reperis grupėje „Digital Underground". Vėliau 2Pac’as įrašė savo pirmąjį albumą "2Paclypse Now". 2Pac’as savo dainose rašė apie tai, ką pats matė, ką skaitė laikraščiuose, apie jam nepatinkančią visuomenę.

1994 metais jis buvo sužeistas ir apiplėštas New York’e, „Bad Boy records" patalpose. Manoma kad šį užpuolimą užsakė „Bad Boy records" įkūrėjas Seanas Combsas, geriau žinomas kaip Puff Daddy kartu su savo partneriu The Notorious B. I.G. Kovo 10-ąją dieną 2Pac’as buvo sulaikytas už režisieriaus Allen’o Hughes’o sumušimą. Rugsėjo 7-ąją du paaugliai Milvokio mieste nušauna policijos pareigūną ir sako esą įkvėpti 2Pac’o dainos "Souljah Story".

Tais pačiais metais Tupac buvo nuteistas kalėti 4,5 metų už moters išprievartavimą. Tupacas neigė kaltinimus. Po 11 mėnesių Suge Knight`o iniciatyva paleidžiamas iš kalėjimo.[reikalingas šaltinis]

1996 m. rugsėjo 7 dieną Las Vegase, Nevadoje, po 2Pac’o bičiulio Mike Tysono dvikovos 2Pac’as ir Suge’as patraukė į klubą. Pakeliui, jų automobiliui sustojus prie šviesoforo, iš dešinės pusės privažiavo baltas Cadillac’as ir paleido į Suge’o mašiną 14 šūvių. 4 kulkos pataikė į 2Pac’ą. Keisčiausia, kad Cadillac’as po šūvių nuvažiavo nieko netrukdomas, nors paskui Suge’o BMW sekė daugybė mašinų, kuriose buvo jų asmens sargybiniai ir Outlawz grupės nariai. Ligoninėje vėliau 2Pac’ui išoperuotas plautis. Po 6 dienų, rugsėjo 13 dieną, 16:03 val. 2Pac’as mirė nuo vidinio kraujavimo.

Diskografija
------------

**2Pac albumai iki mirties**:

* „2Paclypse Now "1991 (auksinis)
* „Strictly 4 My N.I.G.G.A.Z." 1993 (platininis)
* „Thug Life: Vol. 1" 1994 (kartu su grupe „Thug Life") (auksinis)
* „Me Against the World" 1995 (2 kartus platininis)
* „All Eyez on Me" 1996 (16 kartų platininis!)

**Pomirtiniai 2Pac’o albumai**: (*įvairūs rinkiniai, neišleistos dainos, remiksai, gyvo garso pasirodymai ir kita*):

* „The Don Killuminati: The 7 Day Theory" 1997
* „R U Still Down? (Remember Me)" 1997
* „2Pac – Greatest Hits" 1998
* „Still I Rise" 1999 (su "Outlawz")
* „The Rose That Grew from Concrete" 2000
* „Until the End of Time" 2001
* „Better Dayz" 2002
* „Nu-Mixx Klazzics" 2003
* „2Pac Live" 2004,
* „Loyal to the Game" 2004
* „The Rose, Vol. 2" 2005
* „Tupac: Live at the House of Blues" 2005
* „Pac's Life "2006

Filmografija
------------

**2Pac filmai** (*vaidybiniai ir dokumentiniai*):

* „Nothing But Trouble" 1991
* „Juice" 1992
* „Poetic Justice" 1993
* „Above the Rim" 1994
* „Bullet" 1996
* „Gridlock'd" 1997
* „Gang Related" 1997
* „Tupac: Resurrection" 2003
* „Live 2 Tell" 2010 Filmas pagal Tupac’o Shakur’o scenarijų.
* "All eyez on me" 2017

Nuorodos
--------

* Tupac Shakur svetainėje Last.fm
* pacside
* Tupac Nation Archyvuota kopija 2008-11-21 iš Wayback Machine projekto.